Borgtog vir admin-klerkArgieffoto (Foto: Maroela Media) Heleen Cornelia Kapp (49) het Dinsdag in die Fouriesburg-landdroshof verskyn op aanklag van bedrog, diefstal en geldwassery. Kapp het as ŉ administratiewe klerk by die Dihlabeng- plaaslike munisipaliteit in die Vrystaat gewerk toe sy na bewering meer as R190 000 van die Fourisburg-eenheid gesteel het. Die diefstal het tussen 2014 en 2017 plaasgevind. Die saak is by die direktoraat vir prioriteitsmisdaadondersoeke (die Valke) in Bloemfontein aangemeld en Kapp is Dinsdag in hegtenis geneem, sê kapt. Christopher Singo, woordvoerder van die Valke. “Die saak is tot 29 April uitgestel en sy sal dan in die Bethlehem-streekhof verskyn. Sy is vrygelaat op borgtog van R500.”